Voisin IV

Voisin IV (Voisin LB, Voisin LBS) – Pirmojo pasaulinio karo metais Prancūzijoje sukurtas dvivietis bombonešis ir šturmo (sausumos pajėgų paramos) lėktuvas su stuminačiu propeleriu.

Lėktuvas naudotas daugiausiai Prancūzijos KOP (pranc. Aéronautique Militaire). Yra duomenų, kad vienas šio modelio orlaivis (registracijos Nr. V245), pilotuotas leitenantų A. d’Jiumiero (pranc. A. d’Humières) ir A.L.J. Kutiso (pranc. A. L. J. Coutisson) priklausęs Sent Pol siur mer () mieste dislokuotai 2-ąjai bombonešių grupei (GB 2), 1915 m. vasario 3 d. nusileidęs netoli Katso kaimo (ol. Kats, Noord-Beveland savivaldybė, Nyderlandų Zelandijos provincija) buvo rekvizuotas ir iki 1916 m. sausio pabaigoje įvykusios avarijosASN Wikibase Occurrence # 221910, Aviation  Safety Network naudotas Nyderlandų kariuomenės aviacijos pajėgose (ol. Luchtvaartafdeling), kur gavo pravardę „keukenwagen“ (liet. „virtuvės vežimėlis“).Voisin IV , Nederlandse Modelbouw en LuchtvaartsiteKlaauw, Bart van der (March–April 1999). „Unexpected Windfalls: Accidentally or Deliberately, More than 100 Aircraft 'arrived' in Dutch Territory During the Great War“. Air Enthusiast (80): p. 54–59

 Konstrukcija ir eksploatacija 
„Voisin IV“ – tipinis Pirmojo Pasaulinio karo pradžios bombonešių pavyzdys – dviviestis biplanas su atvira kabina, už jos sumontuotu stumiantį propelerį sukusiu varikliu ir keturrate važiuokle. Orlaivio konstrukcija buvo mišri: medinis fiuzeliažas ir trimis poromis statramsčių sutvirtinti sparnai buvo aptraukti drobe. Lėktuvo pirmtakas – kulkosvaidžiu ginkluotas „Voisin III" („Voisin LA") buvo sukurtas dar 1914 m. lapkričio mėn., o kitų metų pradžioje pasirodė patranka ginkluotas jo variantas „Voisin IV".Voisin L/LA, Уголок неба.
miniatiūra|Į „Voisin IV" montuota jūrinė patranka „Hotchkis Model 1885".
Nuo ankstesnių „Voisin“ kovinių lėktuvų šis orlaivis skyrėsi jame sumontuota 37 mm arba 47 mm kalibro pusiau automatine aviacine patranka, kurią valdė atviros kabinos priekyje sėdėjęs šaulys. Ši schema buvo naudojama ir vėlesniuose „Voisin IV“ įpėdiniuose, gavusiuose indeksus nuo „V“ iki „XII“.

„Voisin IV“ nepaisteisino – nors „Hotchkiss Model 1885“ patranka buvo pritaikyta šaudyti serijomis po 5 apkaboje tilpusius šovinius, ji pasižymėjo nedidele greitošauda, didele atatranka, ją buvo sunku nutaikyti. 89 kW (120 AG) galios variklis „Salmson 9R“  jau Pirmojo pasaulinio karo vidurio sąlygoms pasirodė per silpnas, dėl ko lėktuvas buvo lėtas, šturmo (antžemnės atakos - pėstininkų paramos) misijose buvo lengvai pažeidžiamas tiek antžeminės ugnies, tiek ir priešininko naikintuvų. 

Didžiausias vienu metu (1917 m. rugpjūtį) Prancūzijos KOP eksploatuotas šių lėktuvų skaičius neviršijo 60.Voisin  LB (LBP, LBR), Уголок неба.

 Variantai 

 Voisin LB (Voisin IV Ca.1): dvivietis bombonešis, šturmo lėktuvas.
 Voisin LBS (Voisin IV Ca.2): patobulinta versija.

 Operatoriai 
 miniatiūra|Voisin IV

 Aeronautique Militaire - karo aviacija



 Luchtvaartafdeling - Kariuomenės aviacija – 1 vnt.

 Techniniai duomenys 
Bendrosios charakteristikosminiatiūra|Prancūzijos KOP 21-osios eskadrilės Voisin IV
 Įgula: 2
 Ilgis: 10,28 m
 Sparno mojis: 14,74 m
 Aukštis: 3,8 m
 Sparnų plotas: 49,66 m²
 Svoris:
 Tuščio: 1122 kg
 Kilimo: 1400 kg
 Jėgainė: vienas 89 kW (120 AG) galios 9 cilindrų vandeniu aušinamas žvaigždinis vidaus degimo variklis „Salmson 9R“.
 Propeleris: dvimentis, medinis, fiksuoto žingsnio, stumiantis

Skrydžio duomenys

 Greitis
 Maksimalus: 96 km/h (52 mazgai) 2 000 m aukštyje
 Skrydžio lubos: 2 000 m

Ginkluotė

 Patrankos: viena 37 arba 47 mm kalibro patranka Hotchkiss Model 1885

 Šaltiniai 

 (EN) Angelucci, Enzo, (1982). The Rand McNally encyclopedia of military aircraft, 1914–1980. San Diego: Military Press.
 (EN) Bruce, J.M (1982). The aeroplanes of the Royal Flying Corps (Military Wing). London: Putnam. ISBN 0-370-30084-X.
 (EN) Guttman, Jon; et al. (2009). Pusher aces of World War 1. Oxford: Osprey. ISBN 978-1-84603-417-6.
 (EN) Klaauw, Bart van der (March–April 1999). „Unexpected Windfalls: Accidentally or Deliberately, More than 100 Aircraft 'arrived' in Dutch Territory During the Great War“. Air Enthusiast (80): 54–59. ISSN 0143-5450.
 (EN) Voisin IV , Nederlandse Modelbouw en Luchtvaartsite
 (RU) Voisin L/LA, Уголок неба.
 (RU) Voisin  LB (LBP, LBR), Уголок неба.

 Išnašos 

Kategorija:Biplanai
Kategorija:Bombonešiai
Kategorija:Šturmo lėktuvai
Kategorija:Voisin orlaiviai
Kategorija:Prancūzijos kariuomenė